กรุงไทยคัดเด็ก 100 คนร่วมเวิร์คช้อปพัฒนาศักยภาพปูเส้นทางสู่อาชีพในฝัน
แบงก์กรุงไทยคัดเด็ก 100 คนร่วมเวิร์คช้อปพัฒนาศักยภาพปูเส้นทางสู่อาชีพในฝัน ชี้เทรนด์เด็กรุ่นใหม่สนใจงานด้านไอทีเป็นยูทูปเปอร์และบล็อคเกอร์
5 ส.ค. 2560

แบงก์กรุงไทยคัดเด็ก 100 คนร่วมเวิร์คช้อปพัฒนาศักยภาพปูเส้นทางสู่อาชีพในฝัน ชี้เทรนด์เด็กรุ่นใหม่สนใจงานด้านไอทีเป็นยูทูปเปอร์และบล็อคเกอร์นายจิรวุธ เวทยาวงศ์ ผู้อำนวยการฝ่ายกิจการเพื่อสังคม ธนาคารกรุงไทย กล่าวว่า ธนาคารกรุงไทยได้จัดเทศกาลค้นหาตัวตนและอาชีพในฝันของเด็กมัธยม Next-Gen Careers By KTB เพื่อเป็นเวทีให้เด็กรุ่นใหม่ได้ใช้ค้นหาอาชีพที่ใช่และชอบ โดยล่าสุดได้คัดเลือกเยาวชน 100 คน เข้าร่วมกิจกรรม KTB JOB TOUR เยี่ยมชมการทำงานของ 8 บริษัทชั้นนำระดับประเทศ เพื่อที่จะได้เรียนรู้และสัมผัสประสบการณ์จริงจากผู้เชี่ยวชาญในแต่ละสายอาชีพ“ในยุคที่เทคโนโลยีมาแรง ทำให้เด็กรุ่นใหม่มีทางเลือกในการประกอบอาชีพมากขึ้น และจากการสำรวจเบื้องต้นก็พบว่า มี 24 เทรนด์อาชีพสุดฮอตที่ได้รับความสนใจจากเด็กรุ่นใหม่ ซึ่งในจำนวนนี้ก็มีอาชีพใหม่ๆ ที่เพิ่งเกิดขึ้นและได้รับความนิยมในช่วง 2-3 ปีที่ผ่านมา เช่น บล็อกเกอร์รีวิวสินค้า การเป็นยูทูปเปอร์ และการเป็นผู้ประกอบการรายใหม่ (สตาร์ทอัพ)” นายจิรวุธ กล่าวนายจิรวุธ กล่าวว่า ปีนี้เป็นปีแรกที่ธนาคารกรุงไทยจัดกิจกรรมลักษณะนี้ขึ้นมา เพื่อที่จะเป็นการปูทางให้น้องๆ ทั้งกลุ่มที่กำลังจะจบมัธยมตอนต้น และมัธยมตอนปลายมีโอกาสได้เจอและได้สอบถามกับพี่ๆ ที่ทำงานในสายอาชีพนั้นโดยตรง และในปีหน้าก็จะต่อยอดโครงการให้ลงลึกมากขึ้น เช่น หากเด็กคนไหนที่อยากเป็นวิศวกรก็จะพาไปใช้ชีวิต คลุกคลีกับวิศวกรจริงๆ เป็นต้น ส่วนรูปแบบกิจกรรมที่จัดนั้น คงต้องขอดูผลและประเมินก่อนอย่างไรก็ดี ธนาคารกรุงไทยอยู่ระหว่างการทำรายละเอียดการจัดตั้งกองทุนเพื่อสนับสนุนในการลงทุนในกลุ่มสตาร์ทอัพ ซึ่งน่าจะเสร็จเร็วๆ นี้ เบื้องต้นรูปแบบน่าจะเป็นลักษณะกองทุนร่วมทุน (เวนเจอร์ แคปปิตอล) ซึ่งในอนาคตส่วนหนึ่งก็อาจจะมาจากเยาวชนกลุ่มนี้ก็ได้สำหรับ 8 บริษัทชั้นนำที่พาเยาวชนที่ได้รับการคัดเลือกไปเยี่ยมชมและทำกิจกรรมเวิร์คช้อปนั้น แบ่งออกเป็น 4 กลุ่ม คือ 1. สายงานเอ็นจิเนียริ่ง เช่น บริษัทหลักทรัพย์จัดการกองทุน กรุงไทย และบริษัท บางจาก คอร์ปอเรชั่น 2. สายงานด้านไอที บริษัท เอเชียซอฟท์ คอร์ปอเรชั่น และบริษัท แฮปปิโก้ 3. สายงานด้านดีไซน์ เช่น บริษัท อินเด็กซ์ ครีเอทีฟ วิลเลจ และบริษัท แสนสิริ และ4.สายงานทางเลือก (Alternative) เช่น โรงงานสอนการแสดง The Drama Academy ของครูเงาะ และ พ.ฟาร์มเมล่อน